Boek: BloedfamilieElsa Hamersma Een moord in die familie is erg genoeg, maar twee in een week raak bisar. Soos Kain en Abel het Bart en Jakes Brink nie liefde vir mekaar nie. Bart is talentvol, aantreklik, sportief en populêr, maar ook inherent sleg en ŉ opperste skelm met geen genade vir sy medemens nie. Jakes is onaantreklik, vol skete en kwale en sonder uitstaande talente, behalwe dat hy ’n finansiële sukses van sy lewe gemaak het. Jakes is nie verbaas wanneer Bart een aand brutaal vermoor word nie, want hy het baie vyande gehad. Tog is die familie geskok om te hoor dat die speurders vermoed die moordenaar is een van hulle. Die tweede moord enkele dae later skep selfs meer vrae. Is die moordgeen in die familielede se DNS? Of lê die motief vir die moorde in ŉ familiegeheim? Die moorde is oënskynlik impulsief en sonder voorbedagte rade gepleeg. Die speurders sit met min leidrade. Hoe vind hulle die moordenaar tussen die drie sibbe en vier kleinkinders? Elsa Hamersma is in Bloemfontein gebore. Sy het as kortverhaalskrywer begin en later verskeie romans (hoofsaaklik liefdesverhale) geskryf. Hamersma het bekendheid verwerf met die jeugroman Die teken van Crux wat in 1998 uitgegee is. Uitgewer: Lapa Uitgewers Prys: R300,00* *Prys onderworpe aan verandering Koop die boek by Lapa Uitgewers